smcproject/ml-wiki-sentences huggingface dataset:
ശാസ്ത്രീയ നാമം: Haliastur indus (ഹലിയാസ്തുർ ഇൻഡസ്).
ഇന്ത്യൻ ഉപഭൂഖണ്ഡം, തെക്കുകിഴക്കൻ ഏഷ്യ, ഓസ്ട്രേലിയ എന്നിവിടങ്ങളിൽ ഉള്ള കൃഷ്ണപ്പരുന്ത് പ്രധാനമായും തീരത്തും ഉൾനാടൻ തണ്ണീർത്തടങ്ങളിലും കാണപ്പെടുന്നു, അവിടെ ചത്ത മത്സ്യങ്ങളെയും മറ്റ് ചെറുജീവികളെയും ഭക്ഷിച്ച്ക്കു ജീവിക്കുന്നു.
ചുവന്ന-തവിട്ട് നിറത്തിലുള്ള തൂവലുകളും വെളുത്ത തലയും നെഞ്ചും ഇവയെ മറ്റ് ഇരപിടിയൻ പക്ഷികളിൽ നിന്ന് വേർതിരിച്ചറിയൽ എളുപ്പമാക്കുന്നു.
ഈ പരുന്ത് കേരളത്തിൽ സർ‌വ്വവ്യാപിയായി കാണപ്പെടുന്നു.
ഇന്ത്യ , പാകിസ്താൻ , ബംഗ്ലാദേശ് ദക്ഷിണപൂർ‌വ ഏഷ്യൻ രാജ്യങ്ങൾ തുടങ്ങിയ പ്രദേശങ്ങൾ മുതൽ ഓസ്ട്രേലിയ വരെ ഈ പരുന്തിന്റെ ആവാസകേന്ദ്രങ്ങളാണ്‌.
നന്നെ വരണ്ട മരുഭൂമിയും തിങ്ങി നിറഞ്ഞ കാടുകളും ഒഴിച്ച് മറ്റെല്ലാ സ്ഥലങ്ങളിലും അതിൻ വസിക്കാൻ കഴിയും.
മനുഷ്യവാസമുള്ള സ്ഥലങ്ങളിലും മനുഷ്യൻ എത്തിപ്പെടാത്തിടങ്ങളിലും അവ യഥേഷ്ടം വസിക്കുന്നു.
ശാരീരിക പ്രത്യേകതകൾ ചിറകിന്റെ വിസ്താരം
വളരെ പ്രൗഢിയും തലയെടുപ്പുമുള്ള പക്ഷിയാണ്‌ കൃഷ്ണപ്പരുന്ത്.
തല കഴുത്ത് മാറിടം എന്നിവ വെള്ളയും ദേഹത്തിന്റെ മറ്റു ഭാഗങ്ങളെല്ലാം കടുത്ത കാവി വർണ്ണവുമാണ്‌.
വാലിന്റെ അഗ്രത്തിന്‌ അർദ്ധ ചന്ദ്രാകൃതിയാണ്‌.
പ്രായപൂർത്തിയാകാത്ത പക്ഷികൾ ചക്കിപ്പരുന്തിനേപ്പോലെയാണ്‌ കാഴ്ചയിൽ.
അവ കൂടുതൽ കാപ്പി നിറം കലർന്നവയായിരിക്കും.
മുതിർന്ന പരുന്തിന്‌ ബലിഷ്ഠമായ കാലുകളാണ്‌ ഉള്ളത്.
കാലുകൾ ഉപയോഗിച്ചാണ് അവ ഇരയെ പിടിക്കുന്നത്.
ഇര കാലുകളിലെ പിടുത്തത്തിൽ നിന്ന് എളുപ്പം കുതറിപ്പോകവാതിരിക്കാനായി പാദങ്ങളിൽ ചിതമ്പലുകൾ പോലെ കാണപ്പെടുന്നു.
വലിയ മരങ്ങളിലാണ്‌ ഇവ കൂടൊരുക്കുന്നത്.
അമ്പതു മീറ്ററിലധികം ഉയരത്തിൽ വളരുന്ന മരങ്ങളിലാണ് പരുന്ത് സാധാരണ കൂടുവെയ്ക്കാറുള്ളത്.
എന്നാൽ ഇപ്പോൾ മൊബൈൽ ടവറുകളിലും ഇവയുടെ കൂടുകൾ കണ്ടുവരുന്നുണ്ട്.
ഇത് മിക്കവാറും ഇര തേടുന്ന പ്രദേശത്തിനു സമീപത്തായിരിക്കും.
ജലാശയമോ വയലുകളോ മറ്റോ അരികിലുണ്ടായിരിക്കും.
ഡിസംബർ ജനുവരി കാലങ്ങളിലാണ്‌ കൃഷ്ണപ്പരുന്തുകൾ കൂടുകെട്ടുവാനുള്ള ഒരുക്കം ചെയ്തു തുടങ്ങുന്നത്.
ഉയരമുള്ള മാവ്, ആൽ, തെങ്ങ്, പന എന്നീ മരങ്ങളിലാണ്‌ ഇവ കൂടു കെട്ടുന്നത്.
വലിയ ചുള്ളികൾ കൂട്ടിവെച്ചാണ്‌ ഇവ ഇത് ഉണ്ടാക്കുന്നത്.
നല്ല ഉറപ്പുള്ള ഈ കൂടുകൾ മുന്നോ നാലോ വർഷങ്ങൾ വരെ കേടുകൂടാതിരിക്കാറുണ്ട്.
കേരളത്തിൽ വസിക്കുന്ന കൃഷ്ണപ്പരുന്തുകൾക്ക് മത്സ്യം, ഞണ്ട്, തവള, പുല്പ്പോന്ത് എന്നിവയാണ്‌ ആഹാരമാക്കുന്നത്.
എലി, പാമ്പ്, ചിതൽ, പാറ്റകൾ എന്നിവയേയും ഇവ ആഹാരമാക്കാറുണ്ട്.
മത്സ്യം വളരെ പഥ്യമായതിനാൽ വേനൽക്കാലത്തും മറ്റും തോടുകളിൽ കർഷകർ മീൻ പിടിക്കുന്നതിനടുത്തായി ഇവ വട്ടമിട്ടു പറക്കുകയും ഭയമില്ലാതെ തക്കം കിട്ടുന്നതനുസരിച്ച് മീൻ പിടിക്കുകയും ചെയ്യാറുണ്ട്.
മഹാവിഷ്ണുവിന്റെ വാഹനമായ ഗരുഡനാണ് ഈ വർഗ്ഗം എന്നാണ് ഐതിഹ്യം.
പണ്ട് മഹാവിഷ്ണു ഗരുഡൻ ചെയ്ത സേവനങ്ങൾക്ക് പാരിതോഷികമായി തൻറെ വെള്ളപ്പട്ട് ഗരുഡനു നൽകുകയും സന്തതി പരമ്പരകൾ എല്ലാം ധരിച്ചുകൊള്ളുക എന്ന് കല്പിക്കുകയും ചെയ്തത്രെ.
അതിൽ നിന്നാണ് കൃഷ്ണപരുന്തിൻറെ കഴുത്തിൽ വെളള നിറം എന്നുമാണ് വിശ്വാസം ചിത്രശാല കൃഷ്ണപരുന്തിന്റെ ചിത്രങ്ങൾ ആകാശത്ത് വട്ടമിട്ട് പറക്കുന്ന കൃഷ്ണപ്പരുന്ത്.
ആകാശത്ത് വട്ടമിട്ട് പറക്കുന്ന കൃഷ്ണപ്പരുന്ത് കൃഷ്ണപ്പരുന്ത് കൃഷ്ണപ്പരുന്ത്, ചിമ്മിണി വന്യ ജീവി സങ്കേതത്തിൽ നിന്ന് കോട്ടയം ജില്ലയിലെ മണിമലയിൽ നിന്നും അവലംബം Haliastur indus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൃഷ്ണപുരം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Krishnapuram_Gramapanchayat
ആലപ്പുഴ ജില്ലയിലെ കാർത്തികപ്പള്ളി താലൂക്കിൽ മുതുകുളം ബ്ളോക്ക് പരിധിയിൽ വരുന്ന ഒരു ഗ്രാമപഞ്ചായത്താണ് 10.64 ചതുരശ്ര കിലോമീറ്റർ വിസ്തീർണ്ണമുള്ള കൃഷ്ണപുരം ഗ്രാമപഞ്ചായത്ത്.
അതിരുകൾ കിഴക്ക് - ഭരണിക്കാവ്, വള്ളിക്കുന്നം പഞ്ചായത്തുകൾ പടിഞ്ഞാറ് - ദേവികുളങ്ങര പഞ്ചായത്തും, കായംകുളം നഗരസഭയും വടക്ക് -  ഭരണിക്കാവ് പഞ്ചായത്ത് തെക്ക്‌ - കൊല്ലം ജില്ലയിലെ ഓച്ചിറ പഞ്ചായത്ത് വാർഡുകൾ ദേശത്തിനകം പുള്ളിക്കണക്ക് വടക്ക് പുള്ളിക്കണക്ക് പുള്ളികണക്ക് തെക്ക് പനയന്നാർ കാവ്‌ കാപ്പിൽ കുറ്റിപ്പുറം വടക്ക് കാപ്പിൽ കിഴക്ക് ഞക്കനാൽ കിഴക്ക് കാപ്പിൽ കുറ്റിപുറം തെക്ക് ഞക്കനാൽ പടിഞ്ഞാറ് പുതിയകാവ് കൃഷ്ണപുരം തെക്ക് തെക്ക് കൊച്ചുമുറി കൊച്ചുമുറി കൃഷ്ണപുരം പഞ്ചായത്ത്‌ ഓഫീസ് വാർഡ്‌ കാപ്പിൽ മേക്ക് സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് മുതുകുളം വിസ്തീര്ണ്ണം 10.64 ചതുരശ്ര കിലോമീറ്റർ ജനസംഖ്യ 24,242 പുരുഷന്മാർ 11,778 സ്ത്രീകൾ 12,464 ജനസാന്ദ്രത 2278 സ്ത്രീ : പുരുഷ അനുപാതം 1058 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/krishnapurampanchayat Archived 2016-03-10 at the Wayback Machine .
കൃഷ്ണപ്പൂ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Utricularia_cecilii
പശ്ചിമഘട്ടതദ്ദേശവാസിയായ ഒരു ഏകവർഷ ഇരപിടിയൻ ചെടിയാണ് പാറപ്പൂ എന്നും അറിയപ്പെടുന്ന കൃഷ്ണപ്പൂ .
( ശാസ്ത്രീയനാമം : Utricularia cecilii ) .
ഉത്തരകേരളത്തിലും ദക്ഷിണകർണ്ണാടകത്തിലും ഒരു ചെറിയ പ്രദേശത്ത് മാത്രമേ ഈ ചെടിയെ കാണാറുള്ളൂ.
കാസറഗോഡ് ജില്ലയിലെ ഭീമനടി , പെരിയ , മുള്ളേരിയ എന്നിവിടങ്ങളിൽ ഈ ചെടിയെ ധാരാളമായി കാണുന്നുണ്ട്.
പക്ഷേ ഈ സ്ഥലങ്ങൾ അതിവേഗം നഗരവൽക്കരിക്കപ്പെടുന്നതിനാൽ ഈ ചെടിക്ക് അത് ഭീഷണിയാണ്.
അതിവേഗമുള്ള ആവാസവ്യവസ്ഥയുടെ നാശത്താൽ വംശനാശ ഭീഷണി നേരിടുന്ന ഒരു ചെടിയാണ് കൃഷ്ണപ്പൂ.
ചെങ്കൽപ്പാറകളിൽ നനവുള്ള ഇടങ്ങളിലും വെള്ളം കെട്ടിനിൽക്കുന്ന ഇടങ്ങളിലുമാണ് കൃഷ്ണപ്പൂ ഉണ്ടാകാറുള്ളത്.
ആഗസ്ത്, സെപ്തംബർ മാസങ്ങളിൽ പൂക്കളുണ്ടാവുന്ന സമയത്ത് വയലറ്റ് പരവതാനി വിരിച്ചതുപോലെയാവും ഉണ്ടാവുക.
കൃഷ്ണപ്പൂവിന്റെ സംരക്ഷണത്തിന് ഇതുവരെ യാതൊരു നടപടിയും ഉണ്ടായിട്ടില്ല.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Utricularia cecilii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Utricularia cecilii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൃഷ്ണപ്പൂവ് ഇംഗ്ലീഷ് വിലാസം https://ml.wikipedia.org/wiki/Lindernia_hyssopoides
തെക്ക്-തെക്ക് കിഴക്കേഷ്യയിൽ എല്ലായിടത്തും തന്നെ കാണപ്പെടുന്ന ഒരു കുറ്റിച്ചെടിയാണ് കൃഷ്ണപ്പൂവ് .
( ശാസ്ത്രീയനാമം : Lindernia hyssopoides ) .
നെൽവയലുകളിലും നനവുള്ളയിടങ്ങളിലും പരന്നുവളരാറുണ്ട്.
30 സെന്റീമീറ്റർ വരെ ഉയരം വയ്ക്കും.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://eol.org/pages/2899122/details വിക്കിസ്പീഷിസിൽ Lindernia hyssopoides എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Lindernia hyssopoides എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൃഷ്ണപ്രസാദ്
മലയാള ചലച്ചിത്ര മേഖലയിലും ടെലിവിഷനിലും സാന്നിധ്യമുറപ്പിച്ച ഒരു പ്രമുഖ നടനാണ് കൃഷ്ണപ്രസാദ് .
അയലത്തെ അദ്ദേഹം , ഒരു യാത്രാമൊഴി , കമലദളം , വെട്ടം , ബാംഗ്ലൂർ ഡേയ്സ് , പേരറിയാത്തവർ എന്നിവയാണ് അദ്ദേഹം അഭിനയിച്ച പ്രധാന ചിത്രങ്ങൾ.
സ്ത്രീ, സമയം, സമക്ഷം തുടങ്ങി ഒട്ടനവധി ടെലിവിഷൻ സീരിയലുകളിലും അദ്ദേഹം എണ്ണമറ്റ കഥാപാത്രങ്ങളെ അവതരിപ്പിച്ചിരിക്കുന്നു.
കൃഷ്ണപ്രസാദ് കേരള സംസ്ഥാനത്ത് കോട്ടയം ജില്ലയിലെ ചങ്ങനാശേരി സ്വദേശിയാണ്.
ചങ്ങനാശേരി എൻ.എസ്.എസ്. ഹിന്ദു കോളജിലായിരുന്നു അദ്ദേഹം വിദ്യാഭ്യാസം ചെയ്തത്.
കോളജ് ജീവിതകാലത്തുതന്നെ അദ്ദേഹം സംഗീതത്തിലും കലയിലും വളരെയേറെ താത്പര്യം കാണിച്ചിരുന്നു.
പ്രസിദ്ധ നടിയായ പാർവ്വതി (അശ്വതി പി. കുറുപ്പ്) ചങ്ങനാശേരി എൻ.എസ്. എസ്. കോളജിൽ അദ്ദേഹത്തിന്റെ സഹപാഠിയായിരുന്നു.
1991 ലും 1992 ലും മഹാത്മാഗാന്ധി യൂണിവേഴ്സിറ്റി യൂത്ത് ഫെസ്റ്റിവലിൽ അദ്ദേഹം വിജയിയായിരുന്നു.
അദ്ദേഹത്തിന്റെ സഹധർമ്മിണി രശ്മിയാണ്.
ഈ ദമ്പതിമാർക്ക് പ്രാർത്ഥന കൃഷ്ണ, പ്രപഞ്ച കൃഷ്ണ എന്നിങ്ങനെ രണ്ട് പെൺകുട്ടികളാണുള്ളത്.
ഒരു സമർപ്പിത കൃഷിക്കാരൻകൂടിയായ കൃഷ്ണപ്രസാദിനാണ് 2010-ലെ യുവ കർഷകനുള്ള അവാർഡ് ലഭിച്ചത്.
കേരള സംസ്ഥാന ചലച്ചിത്ര അക്കാദമി യിലും കേരള ലളിതകലാ അക്കാദമി യിലും അംഗമായി അദ്ദേഹം പ്രവർത്തിച്ചിട്ടുണ്ട്.
പ്രസിദ്ധ സംവിധായകനായിരുന്ന പി. പദ്മരാജൻ സംവിധാനം ചെയ്ത ' മൂന്നാം പക്കം ' എന്ന ചിത്രത്തിലൂടെയാണ് കൃഷ്ണപ്രസാദ് അഭിനയരംഗത്തേക്ക് പ്രവേശിക്കുന്നത്.
അദ്ദേഹം അഭിനയിച്ച മറ്റു പ്രമുഖ ചിത്രങ്ങൾ വേനൽക്കിനാവുകൾ , തച്ചോളി വർഗ്ഗീസ് ചെകവർ , കാഞ്ഞിരപ്പള്ളി കറിയാച്ചൻ , അയലത്തെ അദ്ദേഹം , കുസൃതിക്കാറ്റ് , മീനത്തിൽ താലികെട്ട് , അമ്മ അമ്മായിയമ്മ , സമ്മർ പാലസ് , വെട്ടം , സീസൺസ് , കന്മദം , കമലദളം , ഷിക്കാർ, ദൈവത്തിന്റെ സ്വന്തം ക്ലീറ്റസ് , ബാംഗ്ലൂർ ഡേസ് , ആമയും മുയലും , പേരറിയാത്തവർ , രക്തരക്ഷസ് 3D , വലിയ ചിറകുള്ള പക്ഷികൾ , മൺസൂൺ , ഫയർമാൻ എന്നിവയാണ്.
അനേകം ടെലിവിഷൻ സീരിയലുകളിലും കൃഷ്ണപ്രസാദ് തന്റെ സാന്നിദ്ധ്യമറിയിച്ചിട്ടുണ്ട്.
സ്ത്രീ, സമയം, സമക്ഷം എന്നിവ ഇതിൽ പ്രമുഖങ്ങളാണ്.
സോപ്പ് ഓപ്പറയായ സമക്ഷത്തിലെ അതുല്യമായ അഭിനയത്തിന് അദ്ദേഹത്തിന് ക്രിട്ടിക്സ് അവാർഡ് ലഭിച്ചിട്ടുണ്ട്.
അഭിനയിച്ച ചലച്ചിത്രങ്ങൾ നമ്പർ: വർഷം ചലച്ചിത്രം നിർമ്മാതാവ് സംവിധായകൻ 1 1988 മൂന്നാം പക്കം ബാലകൃഷ്ണൻ നായർ പി. പത്മരാജൻ 2 1989 സീസൺ എം. ജി. ഗോപിനാഥ് പി. പത്മരാജൻ 3 1991 വേനൽക്കിനാവുകൾ സാരംഗി ഫിലിംസ് കെ. എസ്. സേതുമാധവൻ 4 1992 അയലത്തെ അദ്ദേഹം മോഹൻ കുമാർ രാജസേനൻ 5 1992 ഒരു കൊച്ചു ഭൂമികുലുക്കം മണി മല്യത്ത്, രാജു മല്യത്ത് ചന്ദ്രശേഖരൻ 6 1993 ജോണി സഞ്ജീവ് ശിവൻ സംഗീത് ശിവൻ 7 1994 പക്ഷേ മോഹൻ കുമാർ മോഹൻ 8 1994 സുകൃതം ചന്ദ്രകാന്ത് ഫിലിംസ് ഹരികുമാർ 9 1994 പവിത്രം തങ്കച്ചൻ ടി. കെ. രാജീവ് കുമാർ 10 1995 തച്ചോളി വർഗീസ് ചേകവർ G.P. വിജയകുമാർ ടി. കെ. രാജീവ് കുമാർ 11 1995 അറേബ്യ ബാബു തിരുവല്ല ജയരാജ് 12 1995 കുസൃതിക്കാറ്റ് മാണി സി. കാപ്പൻ സുരേഷ് വിനു 13 1996 സ്വപ്നലോകത്തെ ബാലഭാസ്കരൻ മഹാരാജാ ശിവാനന്ദൻ രാജസേനൻ 14 1996 കാഞ്ഞിരപ്പള്ളി കറിയാച്ചൻ കുര്യൻ ജെ. പുത്തനങ്ങാടി, സിന്ധു ജോസ് ജോസ് തോമസ് 1997 മാണിക്യക്കൂടാരം K.R. മേനോൻ ജോർജ്ജ് മാന്വൽ 1998 മീനത്തിൽ താലികെട്ട് പ്രേം പ്രകാശ് രാജൻ ശങ്കരാടി 1998 അമ്മ അമ്മായിയമ്മ സോമശേഖരൻ സന്ധ്യാ മോഹൻ 2000 സമ്മർ പാലസ് P.J. ജോൺ K മുരളി 2001 നക്ഷത്രങ്ങൾ പറയാതിരുന്നത് അബ്ദുള്ള ഹൈദർ CS സുധീഷ് 2003 മീരയുടെ ദുഃഖവും മുത്തുവിന്റെ സ്വപ്നവും ടോം ജോർജ്ജ് വിനയൻ 2004 വാണ്ടഡ് A. ജയൻ മുരളി നാഗവള്ളി 2005 ഇരുവട്ടം മണവാട്ടി Girish Balakrishnan Marar R സനൽ 2006 മഹാസമുദ്രം G. സുരേഷ് കുമാർ Dr. S. ജനാർദ്ദനൻ 2010 ശിക്കാർ K.K. രാജഗോപാൽ M പത്മകുമാർ 2012 പറുദീസ തമ്പി ആന്റണി R. ശരത്.
2013 ഗോഡ് ഫോർ സെയിൽ - ദൈവം വിൽപ്പനയ്ക്ക് P.T. സലിം ബാബു ജനാർദ്ദനൻ 2013 ദൈവത്തിന്റെ സ്വന്തം ക്ലീറ്റസ് ഫൈസൽ ലത്തീഫ് G മാർത്താണ്ഡൻ 2014 രക്തരക്ഷസ് 3D Reams International R Factor 2014 ബ്ലാക്ക് ഫോറസ്റ്റ് ബേബി മാത്യു സോമതീരം ജോഷി മാത്യു 2014 ബാംഗ്ലൂർ ഡേയ്സ് അൻവർ റഷീദ് അഞ്ജലി മേനോൻ 2014 ആമയും മുയലും ജെയ്സൺ ഇളംകുളം പ്രിയദർശൻ 2015 പേരറിയാത്തവർ അനിൽകുമാർ Dr. ബിജു.
2015 മൺസൂൺ സഗതൻ ടി. കൈതക്കുഴി സുരേഷ് ഗോപാൽ 2015 ഫയർമാൻ മിലൻ ജലീൽ ദീപു കരുണാകരൻ പുറത്തേക്കുള്ള കണ്ണികൾ അവലംബം
കേരള സംസ്ഥാന ചലച്ചിത്ര വികസന കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Kerala_State_Film_Development_Corporation
മലയാളം സിനിമ കേരളത്തിൽ തന്നെ പൂർണ്ണമായും  വളർത്തുക എന്ന ലക്ഷ്യത്തോടെ കേരള സർക്കാർ ആരംഭിച്ചതാണ് കേരളസംസ്ഥാന ചലച്ചിത്രവികസന കോർപ്പറേഷൻ .
ഇന്ത്യയിലെ ഇത്തരത്തിൽ നടത്തപ്പെടുന്ന ആദ്യ സംരംഭമായ ഇതിന്റെ  പ്രവർത്തനം 1975- ജൂലൈ-23ന് തിരുവനന്തപുരത്ത് വഴുതയ്ക്കാട് ആരംഭിച്ചു.
ഇതിന്റെ ഫലമായി 1980-ൽ തിരുവല്ലം എന്നപ്രദേശത്തെ തിരുവല്ലം കുന്നിൽ സമ്പൂർണ്ണ സൗകര്യത്തോടുകൂടി ചിത്രാഞ്ജലി സ്റ്റുഡിയോ പ്രവർത്തനം ആരംഭിച്ചു.
കേരള സർക്കാരിന്റെ  വിവിധ വകുപ്പുകൾക്കായി ഡോക്യുമെന്ററികൾ നിർമ്മിക്കുന്ന ഒരു ഏജൻസി കൂടിയായ ഈ സംരംഭം, 2001-ൽ ടെലിവിഷൻ സീരിയലുകളുടേയും ടെലി ഫിലിമുകളുടേയും നിർമ്മാണത്തിനായി കലാഭവൻ സ്റ്റുഡിയോ വഴുതയ്ക്കാട് പ്രവർത്തനം ആരംഭിച്ചു.
മറ്റു സംരംഭങ്ങൾ കേരളത്തിലെ വിവിധ ജില്ലകളിലായി 16 സിനിമാശാലകൾ പ്രവർത്തിപ്പിക്കുന്നുണ്ട്.
സിനിമാ വാർത്തകൾ ജനങ്ങളിലേയ്ക്ക് എത്തിക്കുന്നതിനായി സിനി-ടെക് എന്ന പ്രസിദ്ധീകരണം.
ചലച്ചിത്രസംബന്ധിയായ പുസ്തകങ്ങൾ.
അവലംബം ↑ KSFDC official web site, About us ↑ മാധ്യമം ഓൺലൈൻ 10.03.2018-ൽ ശേഖരിച്ചത്.
↑ ഭാരത സർക്കാർ, വനം-പരിസ്ഥിതി മന്ത്രാലയം ഗസറ്റ് നോട്ടിഫിക്കേഷൻ ↑ mysarkarinaukri.com Kerala State Film Development Corporation
കേരള സംസ്ഥാന ആസൂത്രണ ബോർഡ്
കേരളത്തിലെ വികസന പദ്ധതികളുടെ ആസൂത്രണ പ്രവർത്തനങ്ങളിൽ സംസ്ഥാന സർക്കാരിനെ സഹായിക്കുന്ന ഉപദേശക സമിതിയാണ് സംസ്ഥാന ആസൂത്രണ ബോർഡ് .
ബോർഡിൻറെ നേതൃത്വത്തിൽ എല്ലാ വർഷവും സമഗ്രമായ സാമ്പത്തികാവലോകന റിപ്പോർട്ട് പ്രസിദ്ധീകരിച്ചു വരുന്നു.
1950-ൽ ദേശീയ തലത്തിൽ ആസൂത്രണ കമ്മീഷൻ നിലവിൽ വന്നു.
സംസ്ഥാന തലത്തിൽ സമഗ്രമായ ആസൂത്രണം നടപ്പിൽ വരുത്തുന്നതിന്റെ ഭാഗമായി 1967-ൽ ആണ് സംസ്ഥാന മുഖ്യ മന്ത്രി അധ്യക്ഷനായി കേരളത്തിൽ സംസ്ഥാന ആസൂത്രണ ബോർഡ് രൂപം കൊണ്ടത്.
ബോർഡ് അംഗങ്ങൾ
അംഗങ്ങളെ ഗവൺമെന്റ് കാലാകാലങ്ങളിൽ നാമനിർദ്ദേശം ചെയ്യും.
മുഖ്യമന്ത്രി അധ്യക്ഷനായ ബോർഡിൽ ഒരു ഉപാധ്യക്ഷനും, പ്രധാന മേഖലകൾ കൈകാര്യം ചെയ്യുന്ന അംഗങ്ങളും പാർട്ട്‌ടൈം അംഗങ്ങളും ഉണ്ടായിരിക്കും.
ചീഫ് സെക്രട്ടറിയും ധനകാര്യവകുപ്പു സെക്രട്ടറിയും ബോർഡിലെ സ്ഥിരം ക്ഷണിതാക്കളാണ്.
പ്ലാനിംഗ് ബോർഡ് ഏഴു പ്രധാന വിഭാഗങ്ങളിലൂടെയാണ് വിവിധ പ്രവർത്തനങ്ങൾ ഏകോപിപ്പിച്ച് വികസന പ്രവർത്തനങ്ങൾക്ക് ചുക്കാൻ പിടിക്കുന്നത്.
പ്ലാൻ കോർഡിനേഷൻ , കൃഷി, വ്യവസായം, സോഷ്യൽ സർവീസസ് വിഭാഗം, വികേന്ദ്രീകൃത ആസൂത്രണ വിഭാഗം, പേഴ്സ്‌പെക്റ്റീവ് പ്ലാനിംഗ് വിഭാഗം, ഇവാലുവേഷൻ ഡിവിഷൻ എന്നിവയാണ് ബോർഡിന്റെ ഏഴു പ്രധാന ഡിവിഷനുകൾ.
വിവരസാങ്കേതികവിദ്യാ ശാഖയും പ്ലാൻ പബ്ലിസിറ്റി വിഭാഗവും സംസ്ഥാന ആസൂത്രണ ബോർഡ്ൽ  പ്രവർത്തിക്കുന്നു.
വൈസ്-ചെയർമാൻ പേര് മുതൽ വരെ ശ്രീ കെ. ടി. ചാണ്ടി 28.04.1972 26.06.1980 ശ്രീ എം. ജെ. തവരാജ്‌ 25.09.1980 31.11.1981 ശ്രീ എം. സ്.
റാം 30.07.1982 18.10.1983 ശ്രീ എം. സത്യപാൽ 18.10.1983 10.01.1985 പ്രൊഫ ഐ. സ് ഗുലാത്തി 23.09.1987 13.09.1992 ശ്രീ വി.രാമചന്ദ്രൻ 13.09.1992 ഏപ്രിൽ 1996 പ്രൊഫ ഐ. സ് ഗുലാത്തി മെയ് 1996 മെയ് 2001 ശ്രീ വി.രാമചന്ദ്രൻ 21.07.2001 22.03.2005 ശ്രീ സി. വി പദ്മരാജൻ 23.03.2005 16.05.2006 പ്രൊഫ  പ്രഭാത് പാറ്റ്നായിക് 22.06.2006 15.05.2011 ശ്രീ കെ. എം. ചന്ദ്രശേഖർ 27.06.2011 2016 ശ്രീ വി. കെ. രാമചന്ദ്രൻ 2016 മെമ്പർ സെക്രട്ടറി
മെമ്പർ സെക്രട്ടറി സ്ഥാപനത്തിന്റെ തലവനും ബോർഡിന്റെ ഔദ്യോഗിക അംഗമായി പ്രവർത്തിക്കുന്നു.
ബോർഡ് യോഗങ്ങൾ സംഘടിപ്പിക്കുന്നതിനും ബോർഡ് തീരുമാനങ്ങൾ നടപ്പിലാക്കുന്നതിനും ബന്ധപ്പെട്ട വകുപ്പുകളോടും ഏജൻസികളോടും ഉള്ള ഉത്തരവാദിത്തം ഈ വ്യക്തിയിൽ നിക്ഷിപ്തമാണ്.
മുഖ്യ സാമ്പത്തിക ഉപദേഷ്ടാവ്
ആസൂത്രണ ബോർഡ്നെ സംബന്ധിച്ചുള്ള നയ കാര്യങ്ങളും മറ്റ് വിഷയങ്ങളും ബോർഡിനെ ഉപദേശിക്കാനായി സർക്കാർ നിയമിക്കുന്ന വ്യക്തിയാണ് മുഖ്യ സാമ്പത്തിക ഉപദേഷ്ടാവ്.
സാങ്കേതിക വിഭാവങ്ങൾ
ബോർഡിന്റെ എല്ലാ സാങ്കേതിക പ്രവർത്തനങ്ങളും നടപ്പിലാക്കാൻ ആസൂത്രണ ബോർഡിൽ ഏഴ് സാങ്കേതിക വിഭാഗങ്ങൾ ഉണ്ട് കൃഷി വിഭാഗം വ്യവസായവും അടിസ്ഥാന സൗകര്യവിഭാഗവും സാമൂഹ്യ സേവന വിഭാഗം വികേന്ദ്രീകൃത ആസൂത്രണ വിഭാഗം കാഴ്ചപ്പാട് ആസൂത്രണ വിഭാഗം പ്ലാൻ കോണ്ട്രാക്ഷൻ വിഭാഗം വിലയിരുത്തൽ വിഭാഗം അവലംബം
കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Kerala_State_Cashew_Development_Corporation_Limited മുണ്ടയ്ക്കലിലെ ആസ്ഥാനമന്ദിരം
കേരളത്തിൽ കശുവണ്ടി വ്യവസായരംഗത്തു പ്രവർത്തിക്കുന്ന ഒരു സർക്കാർ സ്ഥാപനമാണ് കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ് .
കശുവണ്ടി തൊഴിലാളികൾക്ക് പരമാവധി തൊഴിൽ ദിനങ്ങൾ ഉറപ്പുവരുത്തുക, ശമ്പളവും മറ്റ് ആനുകൂല്യങ്ങളും ലഭ്യമാക്കുക എന്നീ ലക്ഷ്യങ്ങളോടെയാണ് ഇത് പ്രവർത്തിക്കുന്നത്.
കൊല്ലം ജില്ലയിലെ മുണ്ടയ്ക്കലിൽ സ്ഥിതിചെയ്യുന്ന കാഷ്യു ഹൗസാണ് ഇതിന്റെ ആസ്ഥാനം.
1969 ജൂലൈയിൽ സ്ഥാപിതമായെങ്കിലും കേരള സർക്കാരിന്റെ ഉടമസ്ഥതയിൽ 1971 മുതലാണ് ഇത് പ്രവർത്തിച്ചുതുടങ്ങിയത്.
അസംസ്കൃത കശുവണ്ടി സംസ്കരിച്ച് മൂല്യവർദ്ധിത ഉൽപ്പന്നങ്ങൾ നിർമ്മിക്കുക എന്ന ലക്ഷ്യവും കോർപ്പറേഷനുണ്ട്.
കേരളത്തിൽ കശുവണ്ടി വികസന കോർപ്പറേഷനു കീഴിൽ 30 ഫാക്ടറികൾ പ്രവർത്തിക്കുന്നുണ്ട്.
ഇതിൽ 24 എണ്ണവും കൊല്ലം ജില്ലയിലാണുള്ളത് .
കശുവണ്ടി കൃഷി പ്രോത്സാഹിപ്പിക്കുന്നതിനായി സംസ്ഥാനത്തിന്റെ വിവിധ ഭാഗങ്ങളിൽ കോർപ്പറേഷന്റെ നേതൃത്വത്തിൽ കശുവണ്ടിത്തോട്ടങ്ങൾ സ്ഥാപിച്ചിട്ടുണ്ട്.
ഇതും കാണുക കൊല്ലത്തെ കശുവണ്ടി വ്യവസായം കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ അവലംബം
ഗുണ്ടേച്ചാ ബ്രദേഴ്സ്
ഹിന്ദുസ്ഥാനി സംഗീതത്തിലെ ഡാഗർവാണി ദ്രുപദ് സംഗീതധാരയിലെ പ്രമുഖ ഗായകരായ ഉമാകാന്ത് ഗുണ്ടേച്ചയെയും രമാകാന്ത് ഗുണ്ടേച്ചയെയുംആണ് ഗുണ്ടേച്ചാ ബ്രദേഴ്സ് എന്നു വിശേഷിപ്പിയ്ക്കുന്നത്.
രാഷ്ട്രം ഈ സഹോദരന്മാരെ പദ്മശ്രീ നൽകി ആദരിച്ചിട്ടുണ്ട്.
പുറംകണ്ണികൾ Official site An interview of the Gundecha Brothers Archived 2012-02-05 at the Wayback Machine .
Interview/Talk with Gundecha Bandhu അവലംബം
ഗുണ്ടൽപേട്ട് ഇംഗ്ലീഷ് വിലാസം https://ml.wikipedia.org/wiki/Gundlupet
11°48′N 76°41′E ﻿ / ﻿ 11.8°N 76.68°E ﻿ / 11.8; 76.68
ഇന്ത്യയിലെ കർണാടക സംസ്ഥാനത്തിലുള്ള ചാമരാജനഗർ ജില്ലയിലെ ഒരു പട്ടണമാണ്‌ ഗുണ്ടൽ‌പേട്ട് ( കന്നഡ : ಗುಂಡುಲುಪೇಟ್ಟೆ , തമിഴ് : குண்டலுப்பேட்டை ).
മൈസൂർ-ഊട്ടി/മൈസൂർ-കോഴിക്കോട് പാതയിൽ നിന്ന് 56 കി.
ദൂരത്തിലും ബാംഗ്ലൂരിൽനിന്ന് 200 കി.
ദൂരത്തിലുമായാണ്‌ ഈ കൊച്ചു പട്ടണം സ്ഥിതിചെയ്യുന്നത്.
ഗുണ്ടൽ‌പേട്ടിൽ നിന്നും ബന്ദിപൂരിലേക്കുള്ള ഗതാഗത പാത വളരെ ദുർഘടമായതാണ്‌.
ഊട്ടിയിൽനിന്നും കോഴിക്കോട്ടേക്കുള്ള പാതയിൽ കർണാടക സംസ്ഥാനത്തിൽ പെടുന്ന ഒടുവിലത്തെ പട്ടണമാണ്‌ ഗുണ്ടൽ‌പേട്ട്.
തമിഴ്നാട്, കേരളം എന്നീ സംസ്ഥാനങ്ങളുമായി അതിർത്തി പങ്കിടുന്ന സ്ഥലമാണ് ഗുണ്ടൽപേട്ട്.
സുൽത്താൻ ബത്തേരിയാണ് കേരളത്തിലുള്ള ഏറ്റവും അടുത്ത സ്ഥലം.
ഗുണ്ടൽ‌പേട്ടിൽ നിന്നും 16 കി.
ദൂരത്തിലാണ്‌ ബന്ദിപ്പൂർ ദേശീയോദ്യാനത്തിന്റെ കാര്യാലയം നിലകൊള്ളുന്നത്.
ഗുണ്ടൽ‌പേട്ട് അക്ഷാംശരേഖാംശം 11°48′N 76°41′E ﻿ / ﻿ 11.8°N 76.68°E ﻿ / 11.8; 76.68 .
ൽ ആണ്‌ സ്ഥിതിചെയ്യുന്നത്.
സമുദ്രനിരപ്പിൽ നിന്ന് ശരാശരി 816 മീറ്റർ (2677 അടി) ഉയരത്തിലാണ് ഈ ഭൂവിഭാഗം.
2001 ലെ സെൻസസ് പ്രകാരം ഇവിടുത്തെ ജനസംഖ്യ 26,368 ആണ്‌ .51 ശതമാനം പുരുഷന്മാരും 49 ശതമാനം സ്ത്രീകളും.
ശരാശരി സാക്ഷരത 63 ശതമാനമാണ്‌.
ഗുണ്ടൽ‌പേട്ടിലെ പ്രധാന കാർഷിക വിളകളാണ്‌ കടല ‍, റാഗി , കരിമ്പ് , മഞ്ഞൾ , വാഴ , ഉള്ളി എന്നിവ.
കേരളത്തിലേക്കുള്ള പച്ചക്കറി വരവിന്റെ ഒരു പ്രധാന ഭാഗം ഗുണ്ടൽപേട്ടിൽ നിന്നാണ്.
നദികളോ കനാലുകളോ ഈ പ്രദേശത്തുകൂടി കടന്നു പോകുന്നില്ല.
അവലംബം ↑ Falling Rain Genomics, Inc - Gundlupet ↑ പുറത്തേക്കുള്ള കണ്ണികൾ
വിക്കിവൊയേജിൽ നിന്നുള്ള ഗുണ്ടൽപേട്ട് യാത്രാ സഹായി Gundlupet എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗുദഭോഗം ഇംഗ്ലീഷ് വിലാസം https://ml.wikipedia.org/wiki/Anal_sex ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പങ്കാളിയുടെ ഗുദത്തിൽ പുരുഷലിംഗം പ്രവേശിപ്പിച്ചുള്ള ലൈംഗികബന്ധരീതി ഗുദമൈഥുനം അഥവാ ഗുദഭോഗം അഥവാ പിൻദ്വാരഭോഗം എന്നറിയപ്പെടുന്നു.
ആംഗലേയത്തിൽ അനൽ സെക്സ് (Anal sex) .
പുരുഷനും സ്ത്രീയും പങ്കാളികളാകുമ്പോൾ പുരുഷൻ സ്ത്രീയിലും, പുരുഷന്മാർ തമ്മിലുള്ള സ്വവർഗരതിയിൽ പങ്കാളികൾ പരസ്പരവും ഈ രീതിയിൽ ലൈംഗികബന്ധത്തിൽ ഏർപ്പെടാറുണ്ട് (ഈ രീതി താല്പര്യമുള്ളവർ മാത്രം).
പലപ്പോഴും പങ്കാളിക്ക് വളരെയധികം വേദന ഉളവാക്കുന്ന ഒരു പ്രക്രിയയായി ഇതനുഭവപ്പെടുന്നു.
അതുകൊണ്ട് തന്നെ പലരും ഈ രീതിയോട് താല്പര്യം കാണിക്കാറില്ല.
ചിലർ ഇത്തരം വേഴ്ച സുഖകരമാക്കുന്നതിന് വേണ്ടി ലിഗ്‌നോകെയ്ൻ തുടങ്ങിയ  വേദനസംഹാരികൾ അടങ്ങിയ കൃത്രിമ ലൂബ്രിക്കന്റ് ജെല്ലികൾ ഗുദദ്വാരത്തിൽ പുരട്ടാറുണ്ട്.
പൊതുവേ സ്ത്രീകൾക്ക് ഗുദമൈഥുനം മൂലം ലൈംഗിക ഉത്തേജനവും രതിമൂർഛയും ലഭിക്കാൻ സാദ്ധ്യത കുറവായതിനാലും, വേദന ഉളവാക്കുന്നതിനാലും അവർ ഇത് പൊതുവെ ഇഷ്ടപ്പെടുന്നില്ല.
എന്നിരുന്നാലും അപൂർവം ചിലർക്ക് ഇത് ആസ്വാദ്യമാകാറുണ്ട്.
പങ്കാളിയുടെ യോനിയിലൂടെയുള്ള ലിംഗപ്രവേശനത്തെക്കാൾ സ്പർശനസുഖം കൂടുതൽ ലഭിക്കാനിടയുണ്ട് എന്നുള്ള കാരണത്താൽ ചില പുരുഷന്മാരും, ലൈംഗികതയിൽ വ്യത്യസ്തത തേടുന്ന പങ്കാളികളും, ഗർഭധാരണ സാധ്യത ഇല്ലാത്തതിനാൽ ഗർഭധാരണത്തെ ഭയക്കുന്ന പങ്കാളികളും, ആർത്തവ കാലത്തു ഒരു സുരക്ഷിതരീതി എന്ന നിലയിലും പലരും ഗുദമൈഥുനത്തിൽ ഏർപ്പെടുന്നു.
സുരക്ഷിതമല്ലാത്ത ലൈംഗിക ബന്ധത്തിലൂടെ പടരുന്ന എയ്‌ഡ്‌സ്‌ , ഹെർപ്പിസ്, സിഫിലിസ്, ഗൊണേറിയ, പെൽവിക്ക് ഇൻഫെക്ഷൻ തുടങ്ങിയ രോഗങ്ങൾ ഗുദമൈഥുനം മുഖാന്തരവും വേഗത്തിൽ പകരാൻ കാരണമാകാറുണ്ട്.
ഗുദമൈഥുനം ചെയ്ത ലിംഗം യോനിയിൽ പ്രവേശിപ്പിച്ചാൽ സ്ത്രീക്ക് അണുബാധ ഉണ്ടാകാൻ ഉള്ള സാധ്യത വളരെ കൂടുതലാണ്.
ഗുദഭാഗത്തെ അണുക്കൾ ലിംഗം മുഖേന യോനിയിൽ എത്തിച്ചേരുന്നതാണിതിന് കാരണം.
അതിനാൽ അനൽ സെക്സ് ചെയ്യുന്ന വ്യക്തികൾ തീർച്ചയായും സുരക്ഷാ മാർഗങ്ങൾ സ്വീകരിക്കണം എന്ന്‌ ആരോഗ്യ വിദഗ്ദർ മുന്നറിയിപ്പ് നൽകുന്നു.
ലിംഗത്തിൽ കോണ്ടം (Condom) ഉപയോഗിക്കുന്നതോ അല്ലെങ്കിൽ ഗുദത്തിൽ ആന്തരിക കോണ്ടം അഥവാ സ്ത്രീകൾക്കുള്ള കോണ്ടം ഉപയോഗിക്കുന്നതോ ഇത്തരം രോഗാണു ബാധകളെ ഫലപ്രദമായി ചെറുക്കുന്നു.
ആന്തരിക കോണ്ടം
ലൈംഗികമായി ബന്ധപ്പെടുമ്പോൾ യോനിയിൽ  ഉപയോഗിക്കാൻ സാധിക്കുന്ന, ഗുദത്തിൽ ഉപയോഗിക്കാൻ തരത്തിലുള്ള ഒരു പ്രത്യേകതരം ഉറയാണ് ആന്തരിക കോണ്ടം അഥവാ സ്ത്രീകൾക്കുള്ള കോണ്ടം .
‘ഫെമിഡോം അല്ലെങ്കിൽ പെൺ കോണ്ടം’ എന്നും ഇവ അറിയപ്പെടുന്നു.
ഗർഭധാരണത്തിന്റെ സാധ്യതയോ, ലൈംഗികമായി പകരുന്ന രോഗാണുബാധയോ (എസ്ടിഐ) കുറയ്ക്കുന്നതിനുള്ള ഒരു സുരക്ഷാ മാർഗ്ഗമായി ലൈംഗികബന്ധത്തിൽ സ്ത്രീകൾക്ക് ഉപയോഗിക്കാവുന്ന ഒരു സുരക്ഷാ ഉപകരണം കൂടിയാണ് ഇത്.
ലൈംഗിക ബന്ധത്തിന് മുൻപ് യോനിയുടെ ഉള്ളിലേക്കോ, ഗുദത്തിന്റെ ഉള്ളിലേക്കോ ഇവ തിരുകി വയ്ക്കാവുന്നതാണ്.
ലൈംഗികബന്ധത്തിന് ശേഷം ഇത് എടുത്തു മാറ്റാം.
ഇവ ഉപയോഗിക്കാൻ ബുദ്ധിമുട്ടുള്ളവർക്ക് ജലാധിഷ്ഠിത ലൂബ്രിക്കൻറ്റുകളുടെ കൂടെ ഇവ എളുപ്പത്തിൽ ഉപയോഗിക്കാൻ സാധിക്കുന്നതാണ്.
മിക്ക ബ്രാൻഡുകളിലും ലൂബ്രിക്കൻറ്റുകളും ചേർന്ന് കാണുന്നു.
എന്നാൽ STI കൾക്കെതിരായ അതിന്റെ സംരക്ഷണം പുരുഷ കോണ്ടംകളേക്കാൾ അല്പം കുറവാണ്.
എന്നാൽ ശരിയായ രീതിയിൽ ഉപയോഗിച്ചാൽ ആന്തരിക കോണ്ടം അല്പം 95% ഫലപ്രദമാണ്.
പുരുഷന്മാർക്ക് ഉപയോഗിക്കാവുന്ന ഉറകൾ 98% ഫലപ്രദമാണ്.
ഫാർമസികളും സൂപ്പർ മാർക്കറ്റുകളിലും ഓൺലൈൻ മാർഗത്തിലും ഇവ ലഭ്യമാണ്.
ഗുദഭോഗം അഥവാ അനൽ സെക്സിൽ  പങ്കാളിക്ക് ഇത്തരം ആന്തരിക കോണ്ടം ഉപയോഗിക്കാം.
ഇത് എച്ച് ഐ വി അഥവാ എയ്ഡ്‌സ് ഉൾപ്പടെയുള്ള രോഗങ്ങളുടെ സാധ്യത നല്ല രീതിയിൽ കുറയ്ക്കുന്നു.
അവലംബം ↑ WordNet സെർച്ച്‌ - 3.0
ഗുണ്ടൂർ കാരം
ത്രിവിക്രം ശ്രീനിവാസ് രചനയും സംവിധാനവും നിർവ്വഹിച്ചതും എസ്. രാധാകൃഷ്ണ നിർമ്മിച്ചതും അദ്ദേഹത്തിന്റെ ഹരിക ഹാസിൻ ക്രിയേഷൻസിന്റെ ബാനറിൽ എസ്. രാധാകൃഷ്ണ നിർമ്മിച്ചതും വരാനിരിക്കുന്ന ഒരു ഇന്ത്യൻ തെലുങ്ക് ഭാഷാ ആക്ഷൻ ഡ്രാമ ചിത്രമാണ് ഗുണ്ടൂർ കാരം .
ചിത്രത്തിൽ മഹേഷ്ബാബു , ശ്രീലീല , മീനാക്ഷിചൗധരി , ജഗപതിബാബു എന്നിവർ അഭിനയിക്കുന്നു.
സെപ്റ്റംബർ 12ന് ഹൈദരാബാദിലെ അന്നപൂർണ സ്റ്റുഡിയോയിൽ ആരംഭിച്ചു.
ചിത്രത്തിന്റെ സ്‌കോറും ശബ്‌ദട്രാക്കും രചിച്ചിരിക്കുന്നത് തമൻ എസ് ആണ്, ഛായാഗ്രഹണം പി എസ് വിനോദും എഡിറ്റിംഗും നവീൻ നൂലിയും കൈകാര്യം ചെയ്യുന്നു.
ഗുണ്ടൂർ കാരം സംക്രാന്തിയോട് അനുബന്ധിച്ച് 2024 ജനുവരി 13-ന് ലോകമെമ്പാടുമുള്ള തിയേറ്ററുകളിൽ റിലീസ് ചെയ്യാൻ ഷെഡ്യൂൾ ചെയ്‌തിരിക്കുന്നു.
ഗുണ്ടൂർ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Guntur_Medical_College
ഇന്ത്യയിലെ ഗുണ്ടൂരിലെ ഒരു മെഡിക്കൽ കോളേജാണ് ഗുണ്ടൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് / ഗുണ്ടൂർ മെഡിക്കൽ കോളേജ് .
മെഡിക്കൽ സയൻസസിൽ ബിരുദവും ബിരുദാനന്തര ബിരുദ കോഴ്‌സുകളും ഇത് വാഗ്ദാനം ചെയ്യുന്നു.
സ്വയംഭരണാധികാരമുള്ള ഗുണ്ടൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസുമായി (എൻ‌ടി‌ആർ‌യു‌എച്ച്എസ്) അഫിലിയേറ്റ് ചെയ്തിരിക്കുന്നു.
ആന്ധ്രാപ്രദേശിലെ തീരദേശ പ്രദേശത്തെ പൊതുജനങ്ങളുടെ ആരോഗ്യ ആവശ്യങ്ങൾ നിറവേറ്റുന്നതിനായി 1500 കിടക്കകളുള്ള മൂന്നാമത്തെ പരിചരണ ആശുപത്രിയായ ഗവൺമെന്റ് ജനറൽ ഹോസ്പിറ്റൽ-ഗുണ്ടൂറുമായി ചേർന്നാണ് കോളേജ് പ്രവർത്തിക്കുന്നത്.
കോളേജിന്റെ നിർമ്മാണം 1946 ൽ ആരംഭിച്ചു.
1954 ജൂലൈയിൽ ക്ലിനിക്കൽ കോഴ്സുകൾ ആരംഭിച്ചു.
50 ബിരുദ വിദ്യാർത്ഥികളുമായി കോളേജ് ആരംഭിച്ചു.
1960 ആയപ്പോഴേക്കും 150 വിദ്യാർത്ഥികൾ ആയി.
പ്രതിവർഷം 78 ബിരുദാനന്തര ബിരുദ വിദ്യാർത്ഥികളെ കോളേജ് പ്രവേശിപ്പിക്കുന്നു.
ബിരുദ, ബിരുദാനന്തര അധ്യാപനത്തിനു പുറമേ, റേഡിയോഗ്രാഫർമാർ, ലാബ് ടെക്നീഷ്യൻമാർ, ലാബ് അറ്റൻഡന്റ്സ്, ഫാർമസിസ്റ്റുകൾ, നഴ്‌സുമാർ, സാനിറ്ററി ഇൻസ്പെക്ടർമാർ തുടങ്ങിയ പാരാമെഡിക്കൽ സ്റ്റാഫുകളെയും കോളേജ് പരിശീലിപ്പിക്കുന്നു.
1989 ൽ എപി യൂണിവേഴ്സിറ്റി ഓഫ് ഹെൽത്ത് സയൻസസ് രൂപീകരിച്ചതിനുശേഷം, വിജയവാഡയിലെ എപിയുഎച്ച്എസുമായി (ഇപ്പോൾ ഇത് എൻ‌ടി‌ആർ‌യു‌എച്ച്എസ്) അഫിലിയേറ്റ് ചെയ്യപ്പെട്ടു.
വിദ്യാർത്ഥികളുടെ കഴിവുകൾ നിരീക്ഷണം ചെയ്യുന്നതിനായി കോളേജ്, ദേശീയ തലങ്ങളിൽ ക്വിസ് പ്രോഗ്രാമുകൾ നടത്തി.
കായിക പ്രവർത്തനങ്ങളും നടത്തി.
കൂടാതെ ജി‌എം‌സി വിദ്യാർത്ഥികൾ യൂണിവേഴ്‌സിറ്റി ബ്ലൂസും അത്‌ലറ്റിക് അവാർഡുകളും നേടിയിട്ടുണ്ട്.
ജി‌എം‌സിക്ക് കലാ-സാംസ്കാരിക പ്രവർത്തനങ്ങളും ഉണ്ട്.
അവലംബം പുറംകണ്ണികൾ Guntur Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് GMCANA - Alumni of North America Archived 2021-06-15 at the Wayback Machine .
ഗുത്തി ഇംഗ്ലീഷ് വിലാസം https://ml.wikipedia.org/wiki/Gooty ഗുത്തി കോട്ടയുടെ വിദൂര ദൃശ്യം
ആന്ധ്രാപ്രദേശിലെ അനന്തപുർ ജില്ലയിലെ ഒരു ചെറു പട്ടണമാണ് ഗുത്തി (Gooty) .
പട്ടണത്തിനു നടുവിലുള്ള ഒരു ചെറുകുന്നിനു മുകളിൽ ഏഴാം നൂറ്റാണ്ടിൽ നിർമ്മിച്ച ഒരു കരിങ്കൽ കോട്ടയുണ്ട് .
ചോള - ചാലൂക്യ ഭരണരേഖകളിൽ ഗുത്തി പരാമർശിക്കപ്പെടുന്നുണ്ട്.
ബെംഗളൂരു - ഹൈദ്രാബാദ് ദേശീയപാത നം 7 (പഴയത്) ഗുത്തിയിലൂടെ കടന്നു പോകുന്നു.
ദേശീയപാത നം 63 (പഴയത്) ഗുത്തിയേയും ഉത്തര കന്നഡയിലെ അങ്കോളയേയും ബന്ധിപ്പിക്കുന്നു.
അവലംബം പുറത്തേക്കുള്ള കണ്ണികൾ Gooty എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഗുണ്ടർട്ട് ബംഗ്ലാവ് ഇംഗ്ലീഷ് വിലാസം https://ml.wikipedia.org/wiki/Gundert_Bungalow
11°46′4.51″N 75°28′49.37″E ﻿ / ﻿ 11.7679194°N 75.4803806°E ﻿ / 11.7679194; 75.4803806 കേരളത്തിലെ കണ്ണൂർ ജില്ലയിൽ കണ്ണൂർ ജില്ലാ ആസ്ഥാനത്തു നിന്നും 20 കിലോമീറ്റർ അകലെ തലശ്ശേരിക്ക് അടുത്തായി ഇല്ലിക്കുന്നിലാണ് ഗുണ്ടർട്ട് ബംഗ്ലാവ് സ്ഥിതിചെയ്യുന്നത്.
ദേശീയപാതയ്ക്ക് അരികിലാണ് ഈ ഭവനം.
ചരിത്രപ്രാധാന്യമുള്ള ഈ ബംഗ്ലാവിൽ പ്രശസ്ത ജർമ്മൻ പണ്ഡിതനും മലയാളത്തിലെ ആദ്യത്തെ നിഘണ്ടുവിന്റെ കർത്താവുമായ ഹെർമ്മൻ ഗുണ്ടർട്ട് താമസിച്ചിരുന്നു.
അദ്ദേഹം 1839 മുതൽ 20 വർഷത്തോളം ഇവിടെ താമസിച്ചിരുന്നു.
ഇവിടെ നിന്നാണ് മലയാളത്തിലെ ആദ്യത്തെ ഭാഷാ നിഘണ്ടുവും ആദ്യത്തെ മലയാള ദിനപത്രം ആയ പശ്ചിമോദയവും പ്രസിദ്ധീകരിച്ചത്.
മലയാ‍ളത്തിൽ ഒരു വ്യാകരണ പുസ്തകം അടക്കം 18 പുസ്തകങ്ങൾ ഗുണ്ടർട്ട് എഴുതിയിട്ടുണ്ട്.
ഇന്ന് നെട്ടൂർ സാങ്കേതിക പരിശീലന സംഘടനയുടെ ഒരു ഭാഗം ഗുണ്ടർട്ട് ബംഗ്ലാവിൽ പ്രവർത്തിക്കുന്നു.
സ്വിറ്റ്സർലാന്റിൽ ഉള്ള ഒരു സംഘടനയാണ് ഈ സാങ്കേതിക പരിശീലന സംഘടന നടത്തുന്നത്.
കണ്ണൂരിലെ പ്രശസ്തമായ വിനോദസഞ്ചാര കേന്ദ്രവുമാണ് ഇവിടം.
അവലംബം വെബ് ഇന്ത്യ 123 .
ഗുണ്ടർട്ട് ചെയർ ഇംഗ്ലീഷ് വിലാസം https://ml.wikipedia.org/wiki/Gundert_Chair ഹെർമൻ ഗുണ്ടർട്ട്
ജർമ്മനിയിലെ ട്യൂബിങ്ങൻ സർവ്വകലാശാലയിൽ മലയാള ഭാഷാപഠനത്തിനായി രൂപീകരിക്കപ്പെട്ട ചെയറാണ് ഗുണ്ടർട്ട് ചെയർ ( ഇംഗ്ലീഷിൽ : Gundert Chair ) .
തുഞ്ചത്തെഴുത്തച്ഛൻ മലയാളസർവകലാശാലയുടെ സഹകരണത്തോടെ രൂപീകരിക്കപ്പെട്ട ഈ പഠനവിഭാഗത്തിന്റെ ഉദ്ഘാടനം നടന്നത് 2015 ഒക്ടോബർ 9-നായിരുന്നു.
ഇതാദ്യമായാണ് ഒരു ഇന്ത്യൻ സർവ്വകലാശാല ഒരു വിദേശ സർവ്വകലാശാലയുമായി ചേർന്ന് മലയാളം ചെയർ ആരംഭിക്കുന്നത്.
ഈ രണ്ടു സർവ്വകലാശാലകളും തമ്മിൽ രൂപീകരിച്ച ധാരണാപത്രത്തിന്റെ അടിസ്ഥാനത്തിൽ വർഷത്തിൽ രണ്ടു തവണ കേരളത്തിൽ നിന്നുള്ള രണ്ടു പ്രൊഫസർമാരെ ട്യൂബിങ്ങനിലേക്ക് മലയാളം പഠിപ്പിക്കുവാൻ അയയ്ക്കണം.
കേന്ദ്രസർക്കാരിന്റെയും യു.ജി.സി.യുടെയും അംഗീകാരത്തോടെ ഗുണ്ടർട്ട് ചെയറിന്റെ ആദ്യത്തെ അധ്യക്ഷനായി ഡോ. സക്റിയ സക്കറിയയെ തെരഞ്ഞെടുത്തു.
ജർമ്മനിയിൽ ജനിച്ച് പിന്നീട് കേരളത്തിലെത്തി മലയാള ഭാഷ പഠിച്ച് വ്യാകരണവും നിഘണ്ടുവും തയ്യാറാക്കിയ ഡോക്ടർ ഹെർമൻ ഗുണ്ടർട്ടിനോടുള്ള ആദരസൂചകമായാണ് ചെയറിന് അദ്ദേഹത്തിന്റെ പേരു നൽകിയിരിക്കുന്നത്.
ഡോ. ഹെർമൻ ഗുണ്ടർട്ട്
മലയാള ഭാഷയ്ക്കു വിലപ്പെട്ട സംഭാവനകൾ നൽകിയ ഭാഷാ പണ്ഡിതനായിരുന്നു ഡോ. ഹെർമൻ ഗുണ്ടർട്ട്.
ജർമ്മനിയിൽ ജനിച്ച ഇദ്ദേഹം മിഷനറി പ്രവർത്തനങ്ങൾക്കായി കേരളത്തിലെത്തി തലശ്ശേരിയിലെ ഇല്ലിക്കുന്നിൽ താമസിച്ചു.
മലയാള ഭാഷയും കേരളീയ സംസ്കാരവും പഠിക്കുവാൻ ശ്രമിച്ചു.
1859-ൽ മലയാള ഭാഷാവ്യാകരണവും 1872-ൽ മലയാളം-ഇംഗ്ലീഷ് നിഘണ്ടുവും തയ്യാറാക്കി.
അദ്ദേഹത്തോടുള്ള ആദരസൂചകമായാണ് മലയാളം ചെയറിന് 'ഗുണ്ടർട്ട് ചെയർ' എന്ന പേരു നൽകിയത്.
ട്യൂബിങ്ങൻ സർവ്വകലാശാല
ട്യൂബിങ്ങൻ സർവ്വകലാശാലയുടെ ലോഗോ.